stanford-oval/wikipedia huggingface dataset:
צ'ן גרני
ביוגרפיה > חבר הסנאט של ארצות הברית

ב-1936, התמודד גרני ללא הצלחה בניסיון להיבחר לסנאט של ארצות הברית כרפובליקני, והפסיד בפער קטן לסנאטור המכהן ויליאם ג. בולו. ב-1938, הוא היה שוב המועמד הרפובליקני בבחירות, והפעם ניצח במרוץ ונבחר לסנאט. גרני נחשב למבקר מתון של פרנקלין רוזוולט, אולם הצביע בעקביות בעד צעדים שיסייעו לבריטניה במלחמתה נגד גרמניה הנאצית. לשם כך הצביע גרני בעד אישורו של הנרי סטימסון כמזכיר המלחמה ובעד אישורו של פרנק נוקס כמזכיר הצי, שלשניהם התנגדו מחנה הבדלנים בסנאט בטענה שסטימסון ונוקס היו "פרו-בריטים" מדי". כאשר ברטון ק. וילר, ג'רלד ניי, הנריק שיפסטד ודייוויד איגנטיוס וולש כולם התנגדו להצבעה להארכת חוק השירות הסלקטיבי בהתרסה נגד פרנקלין רוזוולט, גרני צידד בממשל והצביע בעד הארכתו. במרץ 1941 הסנאט הצביע בעד הצעת חוק "להעניק סיוע צבאי לכל מדינה שהגנתה נחשבה חיונית לארצות הברית". הצי המלכותי הבריטי נלחם בקריגסמרינה של היטלר בקרב על האוקיינוס האטלנטי וכל שאר מדינות בעלות הברית נכנעו לנאצים בשלב זה, ולכן בפועל הצעת החוק הייתה בעצם רק הצעת חוק לממן ולחמש את הצי המלכותי הבריטי. גרני הצביע בעד הצעת החוק. העיתונות הבדלנית גינתה אותו על כך, אך הוא אמר שהוא "לא התרגש מהקשקושים של ההיטלריסטים". בדומה, גרני הצביע בעד הקצאות נוספות של השאל-החכר למתן סיוע חומרי (בעיקר אמצעי לחימה ומזון) לצבא הבריטי באוקטובר 1941. סקרי דעת קהל הראו כי ביוני 1941 רוב האנשים בערי דקוטה הדרומית סו פולס, רפיד סיטי, אברדין, ברוקינגס, סטורגיס, היל סיטי, ווטרטאון, קייסטון, ספירפיש, דדווד, מיטשל, ינקטון, פייר וקסטר היו בעד אספקת סיוע ותמיכה צבאית לבריטניה. כאשר אנשים בארבע עשרה העיירות והערים בדקוטה הדרומית הנ"ל נשאלו "האם עלינו (ארצות הברית) לעשות כל שביכולתנו כדי לעזור לבריטניה הגדולה במהלך המלחמה הנוכחית?" למעלה ממחצית מהנשאלים בערים הנ"ל אמרו כן. בתגובה לכך, אמר גרני כי סקרים וסקרי דעת קהל הוכיחו שהוא היה יותר בקשר עם בוחריו מאשר ג'רלד ניי מדקוטה הצפונית עם בוחריו שלו (ניי התנגד בפה מלא לסיוע לבריטניה הגדולה, אף על פי שרוב האנשים במחצית המערבית של מדינתו היו בעד סיוע לבריטים. מבחינה זו, ניי נחשב הרבה יותר בדלן מאשר בוחריו בפועל.) רוב אנשי הסו בדקוטה הדרומית באותה תקופה הביעו דעות שהיו "פרו-בריטיות" ו"סימפתיות להתערבות". בתחילת 1941 הייתה הצבעה להגדיל את המימון לצבא ולצי של ארצות הברית, מכיוון שארצות הברית לא הייתה במלחמה באותה תקופה חברי הסנאט הבדלנים, כולל ברטון ק. וילר, ג'רלד ניי, הנריק שיפסטד ודייוויד איגנטיוס וולש התנגדו כולם לצעד. גרני הצביע בעדו ואמר "אדם צריך להיות טיפש כדי להתנגד" להצעת החוק. הוא היה יו"ר ועדת הסנאט האמריקאי לשירותים מזוינים בקונגרס ה-80 (1947–1949), והיו"ר הראשון לאחר מיזוג הוועדות לענייני הצי והצבא. גרני נבחר מחדש ב-1944 וכיהן מ-3 בינואר 1939 עד 3 בינואר 1951. גרני נכשל בניסיונו לקבל את המועמדות מחדש ב-1950, והפסיד בפריימריז הרפובליקני לפרנסיס קייס, שהמשיך וניצח בבחירות הכלליות.
ביוגרפיה > מועצת האווירונאוטיקה האזרחית

בשנת 1951, גרני מונה למועצת האווירונאוטיקה האזרחית. הוא כיהן כיו"ר מ-1954 עד 1957, וכיהן במועצת המנהלים עד 1964.
ביוגרפיה > פרישה ומוות

בהיותו בפנסיה, פרש גרני לינקטון. הוא מת שם ב-9 במרץ 1985, ונקבר בבית הקברות ינקטון בינקטון.
מורשת

נמל התעופה העירוני צ'ן גרני בינקטון נקרא על שמו של גרני.
משפחתו

בשנת 1917, גרני התחתן עם אוולין בורדנו (1897–1993) בקנזס סיטי, קנזס. הם היו הורים לשלושה ילדים - אידה, ג'ון ודלוס.
בזק (אתר מקראי)

נחלות שבטי ישראל
בֶּזֶק הייתה עיר מצפון לירושלים בתקופת המקרא.
בתקופת התנחלות השבטים לאחר פטירתו של יהושע בן נון, נערכו בסמוך לבזק קרבות בין לוחמי שבט יהודה ושבט שמעון, לבין הכנענים והפריזים, ואיתם איש רב השפעה בתפקיד שלטוני וצבאי בשם או בעל התואר "אדני בזק". המערכה הסתיימה בניצחון שבטי ישראל.
וַיְהִי אַחֲרֵי מוֹת יְהוֹשֻׁעַ וַיִּשְׁאֲלוּ בְּנֵי יִשְׂרָאֵל בַּה' לֵאמֹר: מִי יַעֲלֶה לָּנוּ אֶל הַכְּנַעֲנִי בַּתְּחִלָּה לְהִלָּחֶם בּוֹ? וַיֹּאמֶר ה': יְהוּדָה יַעֲלֶה, הִנֵּה נָתַתִּי אֶת הָאָרֶץ בְּיָדוֹ.  וַיֹּאמֶר יְהוּדָה לְשִׁמְעוֹן אָחִיו: עֲלֵה אִתִּי בְגוֹרָלִי וְנִלָּחֲמָה בַּכְּנַעֲנִי וְהָלַכְתִּי גַם אֲנִי אִתְּךָ בְּגוֹרָלֶךָ, וַיֵּלֶךְ אִתּוֹ שִׁמְעוֹן. וַיַּעַל יְהוּדָה וַיִּתֵּן ה' אֶת הַכְּנַעֲנִי וְהַפְּרִזִּי בְּיָדָם וַיַּכּוּם בְּבֶזֶק עֲשֶׂרֶת אֲלָפִים אִישׁ. וַיִּמְצְאוּ אֶת אֲדֹנִי בֶזֶק בְּבֶזֶק וַיִּלָּחֲמוּ בּוֹ וַיַּכּוּ אֶת הַכְּנַעֲנִי וְאֶת הַפְּרִזִּי. וַיָּנָס אֲדֹנִי בֶזֶק וַיִּרְדְּפוּ אַחֲרָיו וַיֹּאחֲזוּ אֹתוֹ וַיְקַצְּצוּ אֶת בְּהֹנוֹת יָדָיו וְרַגְלָיו. וַיֹּאמֶר אֲדֹנִי בֶזֶק: שִׁבְעִים מְלָכִים, בְּהֹנוֹת יְדֵיהֶם וְרַגְלֵיהֶם מְקֻצָּצִים, הָיוּ מְלַקְּטִים תַּחַת שֻׁלְחָנִי, כַּאֲשֶׁר עָשִׂיתִי כֵּן שִׁלַּם לִי אֱלֹהִים, וַיְבִיאֻהוּ יְרוּשָׁלַ‍ִם וַיָּמָת שָׁם.
על פי המסופר בספר שמואל, בזק שכנה בין יבש גלעד לבין גבעת שאול. בשלהי תקופת השופטים, הגיע מנהיג עמוני בשם נחש העמוני עם גייסותיו בסמוך ליבש הגלעד במטרה לכובשם ולשעבדם; ובמשא ומתן עמו נענו יושבי יבש הגלעד בלשון אלימה.
בעקבות זאת, פנו ראשי יבש הגלעד לעזרה דחופה משבטי ישראל. שאול נקרא ממלאכתו כרועה צאן ובקר, תוך שהוא נעזר בגיבויו וברכתו של שמואל הנביא, הצליח לגייס ללכד את לוחמי השבטים השונים, שנקראו "עם", למערכה צבאית שבה נהדפו נחש העמוני וגייסותיו; לקראת המערכה נפקדו הגייסות הישראלים בבזק:
וַיַּעַל נָחָשׁ הָעַמּוֹנִי וַיִּחַן עַל יָבֵשׁ גִּלְעָד, וַיֹּאמְרוּ כָּל אַנְשֵׁי יָבֵישׁ אֶל נָחָשׁ: כְּרָת לָנוּ בְרִית וְנַעַבְדֶךָּ. וַיֹּאמֶר אֲלֵיהֶם נָחָשׁ הָעַמּוֹנִי: בְּזֹאת אֶכְרֹת לָכֶם – בִּנְקוֹר לָכֶם כָּל עֵין יָמִין וְשַׂמְתִּיהָ חֶרְפָּה עַל כָּל יִשְׂרָאֵל. וַיֹּאמְרוּ אֵלָיו זִקְנֵי יָבֵישׁ: הֶרֶף לָנוּ שִׁבְעַת יָמִים וְנִשְׁלְחָה מַלְאָכִים בְּכֹל גְּבוּל יִשְׂרָאֵל וְאִם אֵין מוֹשִׁיעַ אֹתָנוּ וְיָצָאנוּ אֵלֶיךָ. וַיָּבֹאוּ הַמַּלְאָכִים גִּבְעַת שָׁאוּל וַיְדַבְּרוּ הַדְּבָרִים בְּאָזְנֵי הָעָם וַיִּשְׂאוּ כָל הָעָם אֶת קוֹלָם וַיִּבְכּוּ. וְהִנֵּה שָׁאוּל בָּא אַחֲרֵי הַבָּקָר מִן הַשָּׂדֶה וַיֹּאמֶר שָׁאוּל: מַה לָּעָם כִּי יִבְכּוּ? וַיְסַפְּרוּ לוֹ אֶת דִּבְרֵי אַנְשֵׁי יָבֵישׁ. וַתִּצְלַח רוּחַ אֱלֹהִים עַל שָׁאוּל כְּשָׁמְעוֹ אֶת הַדְּבָרִים הָאֵלֶּה וַיִּחַר אַפּוֹ מְאֹד. וַיִּקַּח צֶמֶד בָּקָר וַיְנַתְּחֵהוּ וַיְשַׁלַּח בְּכָל גְּבוּל יִשְׂרָאֵל בְּיַד הַמַּלְאָכִים לֵאמֹר: אֲשֶׁר אֵינֶנּוּ יֹצֵא אַחֲרֵי שָׁאוּל וְאַחַר שְׁמוּאֵל – כֹּה יֵעָשֶׂה לִבְקָרוֹ, וַיִּפֹּל פַּחַד ה' עַל הָעָם וַיֵּצְאוּ כְּאִישׁ אֶחָד. וַיִּפְקְדֵם בְּבָזֶק וַיִּהְיוּ בְנֵי יִשְׂרָאֵל שְׁלֹשׁ מֵאוֹת אֶלֶף, וְאִישׁ יְהוּדָה שְׁלֹשִׁים אָלֶף.
שני אתרים סמוכים בשם בזק, אשר ניצבו בדרך מהעיר שכם אל בית שאן, הוזכרו אצל אוסביוס.
במאה ה-20 זוהתה בזק, על פי אוסביוס, בחִ'רבת אִבּזיק.
ראו גם

נחל בזק
לקריאה נוספת

בן-ציון לוריא, בזק ואדני בזק, בית מקרא 29, א', תשמ"ד-1984, עמ' 7–13
אילן זהרוני, "ויפקדם בבזק..." : ניצחון שאול על העמונים ביבש גלעד לאור בחינת נופי האירוע, שומרון ובנימין, ב, תשנ"א-1991, עמ' 206–213
הערך: בזק, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 150
יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 57, 87
עליות מראשית הציונות ועד קום מדינת ישראל

חותמת "ועד חלוצי יסוד המעלה", 1882
פתח תקווה, 1898
מעפילים בחוף נהריה, אניית המעפילים "האומות המאוחדות", ינואר 1948
ראשית הציונות הביאה לסדרה של גלי עלייה שקדמו להכרזה על הקמת מדינת ישראל והובילו אליה.
העלייה הראשונה: 1904-1881

גל העלייה הגדול שהחל בתרמ"ב 1882 בשם: "העלייה הראשונה", נקבע בשמו זה מראשית המאה ה-20  מניעיהם של רוב באי "העלייה הראשונה" היו תפיסת עולם מסורתית וציונית, רצונם לשפר את מצבם הכלכלי, ובריחה מהסביבה התרבותית, האנטישמית או העוינת בארצות הגולה.
העלייה הראשונה (1881–1903): 25 אלף עולים הגיעו מרוסיה, רומניה ותימן, מתוכם רק 5,000 נשארו, מחציתם מעולי תימן. הם עלו בשני שלבים עיקריים: 1882-1881 ו-1890–1891. רובם היו מסורתיים-דתיים, בני 30–40, בעלי משפחות מעיירות קטנות. חלקם מאורגנים ב"חובבי ציון" וחלקם פליטים לא מאורגנים. הם התפרנסו ממסחר זעיר וממלאכה, ולא מחקלאות. אצל רובם שררה שאיפה לחיים טובים ומסורתיים ורעיונות לאומיים.
הקונגרס הציוני העולמי הראשון התקיים בשנת 1897 בבזל. אמנם תנועות קדם-ציונות התכנסו בתפוצות ופעלו כבר קודם לכן. הד להתיישבות הציונית של אישים מסורתיים בארץ ישראל בדור שקדם לכינון התנועה הציונית ניתן למצוא בין היתר בדבריו של בנימין זאב הרצל בתשובה שפרסם הרצל לדברי ההרב הראשי של וינה, ד"ר משה גִידֶמַן, שיצא במתקפה חריפה נגד התנועה הציונית ב-1896 בניגוד מוחלט לעמדתו הקודמת טען גידמן כי יהדות ולאומיות סותרות זו את זו.  בין היתר טען כנגדו הרצל כך:
"...מר ד"ר גידמאן יוצא אל המערכה נגד הציונות בהמון מקראות, אך חושב אני, כי למצער כאלה וכאלה אפשר למצא בעד הציונות. אינני כמובן מלומד כל כך, כדי שאוכל להביאם [...] אבל במחברת קטנה שנדפסה זה מקרוב, כתובה ביד הסוחר התורני אהרון מרקוס בפודגורז', אני מוצא מקום אחד המסייע לנו: "תנועת היישוב נוצרה לפני יותר מחמשים שנה בחוגים היותר חרדים בידי גדולי הרבנים למטרה גלויה של יסוד מדינה. הספר "שיבת ציון" יכיל יותר ממאה הסכמות של גדולי רבנינו". – איך יצדיק מר ד"ר גידמאן לעומת עובדא זו את דבריו...? [...] ואהרן מרקוס זה [...] כדאי הוא שנסמוך עליו. הוא בעצמו הנהו "חסיד", ויחד עם זה איש שקנה חכמה הרבה וסופר בעל טעם, שכתב ספר נפלא על הפילוסופיה החדשה. במצבו האזרחי הוא סוחר. הוא "איננו חי מן היהדות" – כדברי ידידנו ליאון קלנר – "אלא בעד היהדות".
העלייה השנייה: 1904–1914

העלייה השנייה (1914-1904): גל הגירה זה היה במידה רבה המשכו של גל העלייה הקודם. נמשך עד תחילת מלחמת העולם הראשונה שגרמה להפסקתו. רוב העולים היו משפחות מסורתיות-דתיות. מיעוט העולים, בין 1,000 ל-1,500 איש, היו צעירים בעלי רעיונות סוציאליסטים-לאומיים, נחושים בדעתם ליישב את הארץ ולעבד את אדמתה. מקרב מיעוט פועלי-סוציאליסטי זה יצאה ההנהגה של היישוב ושל מדינת ישראל בראשית דרכה - דוד בן-גוריון, יצחק בן-צבי, יוסף חיים ברנר, ורבים אחרים. בגל זה היגרו לארץ כ-35,000 איש, כאשר יותר ממחציתם עזבו את הארץ או גורשו ממנה בתקופת מלחמת העולם הראשונה.
העלייה השלישית: 1923-1919

העלייה השלישית (1923-1919): גל הגירה זה נמשך מסיום מלחמת העולם הראשונה ועד תחילת המשבר הכלכלי בארץ. בתקופה זו עלו לארץ כ-37 אלף איש שהגיעו בעיקר מארצות מזרח אירופה: מרוסיה הגיעו כ-45% מהעולים, מפולין הגיעו כ-31%, מרומניה הגיעו 5% ומליטא 3%. בולט בעלייה זו יסוד צעירים חלוצים שהגיעו לארץ בשנים 1919 עד 1921, ואחר שנים אלו התמעט מספרם בתוך זרם העולים. האידאולוגיה של החלוצים תרמה רבות לבניין הארץ, וכך הטביעו חותמם על הציונות ועל פיתוח היישוב העברי בארץ ישראל.
העלייה הרביעית: 1931-1924

העלייה הרביעית (1931-1924): העולים הגיעו ממזרח אירופה, אסיה ומצפון אפריקה. העלייה הרביעית שגם נקראת עליית גרבסקי, היא גל העלייה הגדול בין השנים 1924–1931 לארץ ישראל. מספר העולים בתקופה זו מוערך בכ-70,000 נפש, בעוד מספר היורדים מן הארץ באותה תקופה מוערך בכ-20,000. זרם עלייה חזק שהחל ב-1924 ונמשך כשנתיים, הביא להתפתחות עירונית מהירה בעיקר בתל אביב שקלטה חלק ניכר מהעולים. בשנים 1926–1927 חל משבר כלכלי בארץ, מן הקשים שידע היישוב העברי בימי המנדט הבריטי, ולמרות ההתאוששות הכלכלית בשנים 1928–1929, זוהה המשבר עם כל תקופת העלייה. בתקופת המשבר אף ירדה כמות העולים ואיכותם מבחינה כלכלית. בעלייה הרביעית עלו כ-80,000 עולים בעיקר מארצות מזרח אירופה, מחצית העולים מפולין השאר מברית המועצות, רומניה וליטא. כמו כן עלו מאסיה, בעיקר מתימן ומעיראק 12% מכלל העלייה. משאר חלקי אירופה ומאמריקה עלו מעטים בלבד. בשל ירידה מהארץ בשנים אלו של כ-10,000 איש, תרומת העולים ליישוב הייתה חשובה ומכרעת. בתקופה זו הייתה ירידה מאסיבית מהארץ מקרב העולים ממזרח אירופה בעיקר אשר לא התרגלו לאקלים ואורח החיים בארץ, לכן העולים בעלייה הרביעית היוו כוח אדם חשוב להתיישבות הציונית בארץ.
העלייה החמישית: 1939-1932

העלייה החמישית (1939-1932): העולים הגיעו מארצות מזרח אירופה, מרכזה ומצפון אפריקה. גורמים עיקריים לעלייתם היו התגברות האנטישמיות ועליית היטלר לשלטון בגרמניה. רוב העולים התיישבו בערים, ותרמו לפריחה כלכלית ולשגשוג התרבות. מספר העולים בעלייה החמישית מוערך בכ-250,000 נפש.
העלייה בימי מלחמת העולם השנייה ועד קום המדינה 1939–1948

עלייה בימי מלחמת העולם השנייה ועד קום המדינה 1939–1948: 130 אלף עולים. המשך ההעפלה והחרפת המאבק במנדט הבריטי בעקבות מדיניות העלייה.
הערות שוליים

↑  Roy Marom, The First Aliyya? Transnational Migrations to the North of the Sharon in Late Ottoman Times העלייה הראשונה? הגירות טרנס-לאומיות לצפון השרון בשלהי התקופה העות'מאנית, מי היה כאן קודם: עולים ומתיישבים בזכרון יעקב וסביבתה. כנס לציון 20 שנה למוזיאון העלייה הראשונה ע"ש משה ושרה אריזון. חוברת תקצירים.
↑  בנימין זאב הרצל, "היהדות הלאומית" של ד"ר גידמאן, באתר פרויקט בן יהודה
שארלוט גינסבורג

| --- | --- |

גינסבורג, 2017
 לידה:  21 ביולי 1971 (בת 53) מרילבון, לונדון, הממלכה המאוחדת 
 שם לידה:  Charlotte Lucy Gainsbourg 
 סוגה מועדפת:  רוק אלטרנטיבי, אינדי פופ 
 מדינה:  הממלכה המאוחדת, צרפת 
 תקופת הפעילות:  מ-1984 
 מקום לימודים:  École Jeannine Manuel 
 בן או בת זוג:  איוואן אטאל 
 צאצאים:  Ben Attal, Alice Attal 
 פרסים והוקרה:  פרס בודיל לשחקנית הטובה ביותר בתפקיד ראשי (2010)  קצין מסדר האמנויות והספרות (10 בפברואר 2016)  פרס רוברט לשחקנית המשנה הטובה ביותר (2012)  פרס סזאר לשחקנית המשנה הטובה ביותר (2000)  פרס השחקנית הטובה ביותר (2009)  מפקד מסדר האמנויות והספרות (2 בנובמבר 2023)  פרס סזאר לשחקנית המבטיחה ביותר (1985)  ניצחונות המוזיקה - אמנית השנה (2018)  פרס בודיל לשחקנית הטובה ביותר בתפקיד ראשי (2014)  פרס סזאר  מסדר האמנויות והספרות 
 http://www.charlotte-gainsbourg.com/
 פרופיל ב-IMDb
 
שארלוט גינסבורג, 2007
שארלוט לוסי גינסבורג (בצרפתית: Charlotte Lucy Gainsbourg; נולדה ב-21 ביולי 1971) היא שחקנית, זמרת ויוצרת בריטית-צרפתייה.
קורות חיים

גינסבורג נולדה בלונדון, וגדלה בפריז. היא בתם של השחקנית והזמרת האנגלייה ג'יין בירקין ושל הזמר-יוצר, שחקן והבמאי היהודי-צרפתי סרז' גינסבורג. משפחת אימה היא מרקע נוצרי-פרוטסטנטי. סבתה מצד אמה היא השחקנית ג'ודי קמפבל ודודה הוא התסריטאי אנדרו בירקין, שליהק את גינסבורג בסרטו "The Cement Garden".
קריירה

הופעת הבכורה של גינסבורג בקולנוע הייתה כשגילמה את בתה של קתרין דנב בסרט Paroles et musique‏ (1984). ב-1986 זכתה גינסבורג בפרס הסזאר בקטגוריית "השחקנית המבטיחה ביותר" על הסרט L'effrontée, וב-2000 היא זכתה בפרס כ"שחקנית המשנה הטובה ביותר" בסרט La Bûche.
ב-1993 הופיעה גינסבורג לראשונה בסרט דובר אנגלית, בסרט The Cement Garden, אותו כתב וביים דודה, אנדרו בירקין.
ב-1994 גינסבורג הופיעה לראשונה על הבמה בתיאטרון Théâtre de la Gaîté-Montparnasse בהצגה Oleanna של דייוויד מאמט. גינסבורג שרה את שיר הנושא בשלושה מסרטיה.
ב-1996 כיכבה גינסבורג בתפקיד ג'יין אייר בסרט "ג'יין אייר", הסרט עתיר השבחים שהוא עיבוד לרומן משנת 1847 של שרלוט ברונטה.
ב-2005 היא זכתה לשבחים בשל הופעתה לצד שארלוט רמפלינג במותחן הסוריאליסטי Lemming.
ב-2007 הופיעה גינסבורג לצד גאל גרסיה ברנאל בסרטו של מישל גונדרי מדעי החלום וכקלייר בסרט ביוגרפי על בוב דילן אני לא שם, אותו ביים טוד היינס וגם שרה את שירו של דילן "Just Like a Woman" בפסקול הסרט.
ב-2008 היא הופיעה לצדם של אנתוני הופקינס ולורה ליני בסרט The City of Your Final Destination.
ב-2009 היא זכתה בפרס השחקנית הטובה ביותר בפסטיבל קאן על משחקה בסרט Antichrist.‏
הצגת הבכורה לסרט Persecution של פטריס שרו נערכה ב-2009 בפסטיבל הסרטים ה-66 של ונציה והוא מועמד לפרס אריה הזהב. הסרט עוסק במערכת יחסים ובו מככבים גם רומן דוריס וז'אן-איג אנגלאד (אנ'). אמה של גינסבורג, ג'יין בירקין גם לוקחת חלק בסרט המשתתף בתחרות, בסרט מדע בדיוני 36 Views from the Pic Saint-Loup. של הבמאי Jacques Rivette.
ב-2010 כיכבה בסרט האוסטרלי-צרפתי "העץ" בבימויה של ג'ולי ברטוצ'לי.
ב-2011 גילמה את קלייר בסרט Melancholia של הבמאי לארס פון טרייר.‏
ב-2014 שיחקה בתפקיד הראשי בסרטו הפרובוקטיבי של לארס פון טרייר "נימפומנית", ובסרטה של אסיה ארג'נטו "בלתי מובנת".
ב-2016 גילמה את דמותה של ד"ר מרקוס בסרט האסונות של רולנד אמריך, "היום השלישי: התחדשות". בנוסף שיחקה בסרט "היהודים: הם בכל מקום", לצד בן זוגה איוון אטל שגם ביים.
ב-2017 שיחקה בסרטו של יוסף סידר "נורמן: עלייתו המתונה ונפילתו התלולה של מאכער אמריקאי". באותה שנה שיחקה בסרטים "איש השלג" ו"הבטחה עם שחר".
בשנת 2018 שיחקה בסרט הפוסט-אפוקליפטי "עכשיו אנחנו לבד" של הבמאי ריד מורנו.
בשנת 2019 שיחקה בסרט הקומדיה "הכלב שלי טיפש" שביים אטאל.
בשנת 2021 שיחקה בסרט הדרמה "שקיעת החמה" (אנ') של הבמאי המקסיקני מישל פרנקו (אנ'). הסרט קיבל ביקורות שלילות ברובו.
גינסבורג משתתפת בצוות שחקני הסרט הבלשי "עיניה התכולות" שעתיד לצאת לבתי קולנוע נבחרים בארצות הברית ב-23 בדצמבר 2022, וישודר ב"נטפליקס" החל מ-6 בינואר 2023.
קריירה > מוזיקה

הופעת הבכורה של גינסבורג כזמרת הייתה ביחד עם אביה בשיר מ-1984 "Lemon Incest".‏
שנתיים מאוחר יותר היא הוציאה את אלבום הבכורה שלה Charlotte for Ever, אותו הפיק אביה. היא גם שיחקה עם אביה בסרט הנושא את אותו השם.
בשנת 2000 הופיעה גינסבורג באלבומה של מדונה Music, בשיר "What It Feels Like For A Girl". ההשראה לכותרת השיר באה מתוך המונולוג הארוך שלה בסרט The Cement Garden. אחרי כן השיר עובד שוב לגרסה משנת 2001 כשגינסבורג חוזרת על נאומה מהסרט במהלך השיר.
ב-2004 היא שרה דואט עם זמר הפופ הצרפתי Étienne Daho בסינגל "If".
ב-2006 גינסבורג הוציאה את אלבומה השני 5:55 שזכה לביקורות משבחות ולהצלחה מסחרית והגיעה לראש המצעד הצרפתי וזכתה לאלבום פלטינום בצרפת. בבריטניה, האלבום זכה להצלחה בינונית, והגיע למקום ה-78 (השיר "The Songs That We Sing" הגיע רק למקום ה-129).
בשלהי 2009 יצא לחנויות אלבומה השלישי של גינסבורג IRM‏
אותו הפיק בק.
אחד מהגורמים שהשפיעו על תוכנו של האלבום היה משחקה בסרט Antichrist.‏
כותרת האלבום נכתבה בהשראת הפגיעה בראש ממנה סבלה ב-2007, השם "IRM", הוא התרגום הצרפתי של מכונת הסריקה הרפואית MRI. כשהיא עברה סריקת מוח, היא החלה לחשוב על המוזיקה לאלבום. "כשהייתי בתוך המכונה," היא אמרה, "הייתה זו בריחה לחשוב על מוזיקה. זה היה קצב. זה היה מאוד כאוטי."
שירה “Heaven Can Wait” נבחר בידי iTunes של סטארבקס כבחירת השבוע ב-2 במרץ 2010.
בדצמבר 2011 הוציאה את אלבומה הרביעי, "Stage Whisper".
חיים אישיים

מאז 1991 היא בזוגיות עם השחקן והבמאי הצרפתי, יליד-ישראל, איוואן אטאל ולהם שלושה ילדים. הזוג התארס בשנת 2013, אך בחר שלא להינשא.
הערות שוליים

↑  "Festival de Cannes: Antichrist". festival-cannes.com.
↑  Latest On Von Trier's Melancholia
Empire online. 25 March 2010
↑  Charlotte's web – Times Online
↑  "Une fin d'année sous le signe de Charlotte Gainsbourg".
July 29 2009.
↑  "BECK TO APPEAR ON CHARLOTTE GAINSBOURG ALBUM"
Contact Music. 19 November 2008. ‏
↑  "Beck collaborates with Charlotte Gainsbourg on new album".
NME. 18 November 2008.
↑  "FROM THE DARKNESS OF SHADOWS: CHARLOTTE GAINSBOURG INTERVIEWED".
The Quietus. 4 November 2009.
↑  "Charlotte Gainsbourg's Skull Sessions"
L.A. Weekly. February 07 2010.
↑  Charlotte Gainsbourg (featuring Beck) - Heaven Can Wait, mark-heringer.com
March 02, 2010
↑  Movie Habit: Interview with Charlotte Gainsbourg and Yvan Attal
↑  Les Stars Leurs Bio Charlotte Gainsbourg, Gala.fr
↑  כתבה, gala.fr
| --- | --- |
בקרת זהויות :  NLI: 987007442002905171  PLWABN: 9810660892405606  BIBSYS: 5082219  BNE: XX1292351  BnF: cb14655431c (data)  CANTIC: a11029560  CiNii: DA1316833X  GND: 123407370  ISNI: 0000 0001 2148 7186  LCCN: nr00020625  MusicBrainz: 6efa29c6-9995-48e0-9eaf-3809464a39a7  NDL: 00620703  NKC: xx0052854  NLA: 35990721  NLK: KAC2020L1795  NTA: 107928957  RERO: 02-A017605584  SNAC: w6612fr1  SUDOC: 058934685  TePapa: 68867  Trove: 1175877  VIAF: 117388632   WorldCat (עם VIAF): 117388632 
גינסבורג במהלך קונצרט באמסטרדם, ב-2007
סטארקראפט 2

| --- | --- |

 כללי
 תאריך הוצאה:  27 ביולי 2010
 סוגה:  אסטרטגיה בזמן אמת
 פיתוח:  Blizzard Entertainment
 הוצאה לאור:  Blizzard Entertainment 
 ארץ מקור:  ארצות הברית 
 הפצה:  Blizzard Entertainment
 סדרה:  סטארקראפט 2 
 דרישות תוכנה
 מצבי משחק:  יחיד, מרובה משתתפים
 פלטפורמות:  מחשב אישי (Microsoft Windows, Mac OS X)
 המשחק הקודם:  סטארקראפט
 דרישות מערכת
 מעבד:  2.6GHz
 זיכרון:  XP: 1GB, Vista/Windows7: 1.5GB, Mac OS X: 2GB
 כרטיס מסך:  128MB, DirectX 9.0c
 מקום פנוי:  12GB
 
 www.starcraft2.com
 
סטארקראפט 2: כנפי החירות (StarCraft 2: Wings of Liberty) הוא משחק מחשב מז'אנר משחק אסטרטגיה בזמן אמת, שפותח על ידי חברת Blizzard Entertainment, ומהווה המשך למשחק האסטרטגיה המצליח סטארקראפט. על פיתוח המשחק הוכרז רשמית ב-19 במאי 2007, בכנס שערכה החברה בעיר סיאול שבקוריאה הדרומית. המשחק יצא לשוק בתאריך 27 ביולי 2010 . במשחק נעשה שימוש במנוע הפיזיקאלי הַאבוֹק, והוא כולל גרפיקה תלת-ממדית משופרת. המשחק קיבל ביקורות חיוביות רבות, וכבר בחודש הראשון ליציאת המשחק נמכרו למעלה מ-3 מיליון עותקים ברחבי העולם. המשחק מכר כ-6 מיליון עותקים עד 2012, בעוד שקודמו, אשר הושק בשנת 1998, מכר כ-11 מיליון עותקים עד היום.
פורמט

בדומה למשחק הראשון בסדרה - המשחקיות תתבסס על איסוף משאבים ופיקוד על יחידות צבאיות. משאבים אלו יאפשרו בניית מבנים נוספים, ואלו יאפשרו ליצור יחידות חדשות, אשר תפקידן יהיה איסוף משאבים נוספים או תקיפת האויב. מטרתו הסופית של השחקן היא השמדת האויב על ידי הרס בסיסו או כל יחידותיו.
במשחק ישנם שני תווכים: התווך הקרקעי (יבשה) והתווך האווירי. יחידות יכולות לנוע או על הקרקע או באוויר. יש יחידות שיכולות לתקוף רק תווך אחד מהשניים (ה-zealot של הפרוטוס הוא יחידה קרקעית המסוגלת לתקוף רק מטרות קרקעיות) ויש יחידות המסוגלות לתקוף מטרות קרקעיות ואוויריות (לדוגמה ה-Viking של הטראן).
כלכלה

במשחק שלושה סוגים של משאבים: מינרלים, גז, ומקומות אחסון (אספקה).
מינרלים הם המשאב הבסיסי של המשחק ובאמצעותו בונים בניינים ורוכשים יחידות בסיסיות וזולות.
גז זהו המשאב היותר יקר ויותר מועט, באמצעותו בונים יחידות חזקות ויקרות וכן שדרוגים. יש צורך גם במינרלים. ככל שיחידה חזקה ויקרה יותר ככה יש צורך ביותר גז.
מקומות אחסון מגדירים את כמות היחידות שאפשר לייצר. הכמות מוגבלת ל-200 יחידות שניתן לבנות בתחילת המשחק. המשחק מתחיל עם 15 יחידות וניתן להגדיל את הכמות על ידי בניית מבנים מתאימים, למשל עבור הטראן יש לבנות מחסנים הנקראים supply depots.
כלכלה > איסוף משאבים

איסוף משאבים מתבצע על ידי העובד (ראו ערך יחידות בהמשך) שבמקרה של מינרלים כורה מינרלים (ישנם שני סוגים של מינרלים רגילים ויקרים בצבעים כחול וזהב בהתאמה. ההבדל הוא שבכריית מינרל רגיל העובד לוקח 5 יחידות של מינרלים וביקר 10 יחידות בפעם אחת), ומביא אותם למבנה המרכזי (ראו מבנים בגזעים בהמשך). העובד חוזר לעוד סיבוב אוטומטית. בגז יש לבנות מבנה מיוחד מעל לגייזר כדי לאפשר את האיסוף ואז שולחים עובד בדומה למינרלים.
יש הגבלות לכמות המינרלים והגז הנאספים. 3 עובדים לגייזר ועובד על כל מקום של מינרלים (בכל בסיס ישנם שני גייזרים ושש עד שמונה מקומות של מינרלים). המשאבים מוגבלים לכל בסיס לכן יש להתרחב לבסיסים חדשים במהלך המשחק.
גזעים

סטארקראפט 2 כולל את שלושת הגזעים מהמשחק המקורי - הפרוטוס, הטראן והזרג. למרות ציפיית המעריצים להכרזה על הוספת גזע נוסף למשחק, בליזארד הכריזה כי המשחק יכלול רק את שלושת הגזעים המקוריים.
גזעים > Terran (טראן)

הטראן הם בני האדם שמופרדים מכדור הארץ ורוצים לשמור על עצמאותם. בתחילת המשחק הם מאוחדים תחת הדומיניון אחרי שבמשחק המקורי הפילו את הקונפדרציה. הטכנולוגיה של הטראן מבוססת על טכנולוגיה מודרנית ונראית כהמשך הטכנולוגיה של היום. היא כוללת מפעלים, חיילים בחליפות חלל, טנקים, טילים וחלליות קרב.
גזעים > Terran (טראן) > יחידות

SCV: יחידת העבודה והבנייה של הטראן. לוקחת מינרלים וגזים על מנת לשפר את הכלכלה של השחקן. בעלת היכולת לתקן מבנים ויחידות מכניות התקפיות של הטראן, על ידי תיקון ידני והוצאת מינרלים לשם תיקון כל בכל שנייה כל עוד התיקון נמשך. במידת הצורך יכולים לתקן יחדיו כמה יחידות SCV בו בזמן, ואז התיקון יימשך פחות זמן.
Marine: היחידה הבסיסית ביותר - יחידה ביולוגית שמשתמש ברובה סער היורה למרחק קצר יחסית. למרות זאת, הוא תוקף גם יחידות קרקעיות וגם יחידות אוויריות.
Reaper: יחידה לפשיטות מהירות - יחידה ביולוגית שמשתמשת בשני אקדחים הגורמים נזק מהיר ליחידות קלות. מסוגלת לקפוץ במעלה/מורד צוקים בעזרת תרמיל ריחוף. בעל יכולת על להטיל פצצת הדף אשר נטענת עצמאית מחדש כעבור זמן קבוע.
Marauder: יחידה ביולוגית ותקיפה קרקעית משוריינת ובעלת כוח אש גבוה.
Ghost: יחידה המסוגלת למסך את עצמה (כלומר: להפוך לבלתי-נראית) ולהנחית פצצת אטום על האויב. בעל היכולת לירות הן על יחידות קרקעיות והן על יחידות אוויריות.
Hellion: ג'יפ מהיר בעל להביור המשמש לפשיטות מהירות. בעל שני מצבי עמידה, המשנים במעט את מהירותו ואת אופן הירי שלו. יש ביכולתו לגרום נזק רק ליחידות קרקעיות.
Siege Tank: טנק חזק היכול להתבצר בכל מקום ולשמש כמגן או מתקיף על יחידות או בסיס. בעל תותחים לטווח קצר וכן "מצב מצור" בו הוא אינו יכול לזוז ומשתמש בהוביצר כבד ארוך טווח ההופך אותו לארטילריה היבשתית של הטראן.
Banshee: מסוק תקיפה אוויר-קרקע בלבד. משמש בעיקר להתגנבות לבסיס בעל יכולת הפיכה לבלתי-נראית.
Raven: תומך לחימה מהאוויר המגלה אויבים בלתי נראים, בעל יכולת להציב בשדה הקרב תותחי הגנה/תקיפה לזמן קצר, ובעל תכונות מיוחדות נוספות לרבות יכולת 'טשטוש' היכולת של יחידות אויבות לגרום נזק, לזמן מוגבל. כל יכולותיו הן נטענות עצמאית ומוצגות בכמות האנרגיה שלו.
Viking: יחידה שיכולה לשמש כיחידת אוויר ואדמה כאחת. מצוינת לפשיטות, ולהגנה נגד אוויר במצב יבשתי, או להתחמקות מאש קרקע-קרקע על ידי בריחה לאוויר.
Medivac: סייעת אווירית שמרפאת יחידות ביולוגיות ויכולה לתפקד כאמבולנס אווירי או כדי להעביר כוחות על המפה. בעלת הגבלה של כשמונה יחידות פשוטות לכל היותר בו זמנית.
Thor: יחידה עצומה בעלת שריון חזק ותותחים מרובים. יש לה יכולת של הפגזה ארטילרית חזקה ביותר, ושל מצב תקיפה רגיל. בשל כובדה העצום היא מסתובבת באיטיות רבה.
BattleCruiser: יחידת האוויר החזקה ביותר של הטראן. יש בה תותחים חזקים מאוד והיא תוקפת יחידות אוויריות ויבשתיות כאחד. בעלת יכולת מיוחדת הנטענת מדי זמן קבוע מראש, אשר מקנה יכולת להיעלם תוך 3-4 שניות ולהופיע מיידית במקום נבחר על גבי המפה (ללא הגבלת מרחק). ולאחר שדרוג מבית השדרוג ליחידות אוויריות, יכולה גם כל יחידה אווירית לטעון ולירות מכה עוצמתית במיוחד לאזור מוגבל.